
Parlamentul  României

Camera  Deputaţilor

Comisia pentru industrii si servicii







                              Bucureşti, 04.10.2001

· 






                    Nr.254/XVIII/3
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

· 

Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.54/2001 pentru ratificarea anexei nr.4 la Memorandumul de Înţelegere privind Programul de cooperare economică, Programul PSO pentru aderare şi Programul MATRA pentru aderare dintre Guvernul României şi Guvernul Olandei pentru anii 2001-2003, semnat la Bucureşti la 23 martie 2001.

· 

La întocmirea raportului, comisia a avut în vedere:

· avizul Comisiei pentru politică externă;

· avizul Comisiei juridice, de disciplină şi imunităţi;

· punctul de vedere al Ministerului Integrării Europene;

· avizul Consiliului Legislativ.

În raport de obiectul şi conţinutul său, proiectul de lege face parte din categoria legilor ordinare.


p.PREŞEDINTE,                                           SECRETAR,

                       Ioan Bivolaru                                             Aurelia Vasile          

                     Nr.254/XVIII/3

RAPORT

asupra proiectului de Lege privind aprobarea Ordonanţei Guvernului nr.54/2001 pentru ratificarea anexei nr.4 la Memorandumul de Înţelegere privind Programul de cooperare economică, Programul PSO pentru aderare şi Programul MATRA pentru aderare dintre Guvernul 

României şi Guvernul Olandei pentru anii 2001-2003


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege privind aprobarea Ordonanţei Guvernului nr.54/2001 pentru ratificarea anexei nr.4 la Memorandumul de Înţelegere privind Programul de cooperare economică, Programul PSO pentru aderare şi Programul MATRA pentru aderare dintre Guvernul României şi Guvernul Olandei pentru anii 2001-2003, trimis cu adresa nr.527 din 24 septembrie 2001.



Proiectul de lege a fost adoptat de Senat în şedinţa din 17 septembrie 2001 în forma prezentată de iniţiator.



Acesta are ca obiect de reglementare derularea unor programe de cooperare economică dintre Guvernul Românei şi Guvernul Olandei, având ca scop sprijinirea României în îndeplinirea criteriului economic pentru a deveni membră a Uniunii Europene.



I. Programul olandez de cooperare economică (Program PSO)

În cadrul Programului PSO, Guvernul Olandei finanţează proiecte pentru transferul de cunoştinţe şi expertiză, ce sunt încredinţate companiilor Olandeze.



Proiectele din cadrul acestui program se vor adresa în special întăririi instituţiilor economice relevante pentru angajamentele întreprinse de România în vederea adoptării implementării şi impunerii acquisului comunitar.



Ambele părţi au convenit ca în cadrul acestui program în perioada 2001 - 2003 proiectele să fie elaborate în următoarele domenii:



1. industrie (proiecte pentru IMM-uri din sectorul industrial).



2. energie/mediu (proiecte în domeniul conservării energiei şi din domeniul mediului).



3. agricultură (proiecte la nivelul intreprinderilor private cât şi pentru industriile de procesare aferente incluzând distribuţia şi marketingul).



4. transport şi infrastructură (proiectele vor viza dezvoltarea afacerilor în zona Dunării şi a porturilor la Dunăre, a coridoarelor şi a căilor navigabile, precum şi a portului Constanţa).



II. Programul MATRA

· 

Programul sprijină activităţile ne-economice din următoarele domenii (teme):

· aproximarea legislaţiei;

· reforma administraţiei publice;

· sistemul judiciar şi procedurile legislative;

· dezvoltarea politicilor sociale şi îmbunătăţirea condiţiilor de muncă;

· politicile de mediu;

· educaţia, sănătatea;

· fondul locativ.

Menţionăm că atât programul PSO cât şi programul MATRA pentru aderare sunt toate programe de asistenţă tehnică pe bază de finanţare nerambursabilă.

În raport de obiectul şi conţinutul său, proiectul de lege face parte din categoria legilor ordinare.



p.PREŞEDINTE,                                         SECRETAR,

                      Ioan Bivolaru                                            Aurelia Vasile

Expert,

· Viorela Gondoş
1
3

